આ વિશે દીપ્તિ નવલ કહે છે, ‘આ સિરિયલની સ્ટોરી લતા મંગેશકર અને આશા ભોસલે પર આધારિત નથી. આ વાર્તા એકદમ અલગ છે. આ સિરિયલની વાર્તા બે બહેનોની છે તેથી લોકો તેમના વિશે છે એવું વિચારે એ સમજી શકાય છે, પરંતુ આ તેમની સ્ટોરી નથી. આ સિરિયલને તેમની સાથે કોઈ સંબંધ નથી. મેં આ સિરિયલ એટલા માટે પસંદ કરી છે કેમ કે એ એકદમ અલગ છે. આજ સુધી ટેલિવિઝન પર આવી સ્ટોરી બનાવવામાં નથી આવી. આ એક રિયલિસ્ટિક સ્ટોરી છે. મને મ્યુઝિક ખૂબ જ પસંદ છે. મને ગીત ગાવું ગમે છે, પરંતુ હું સિંગર નથી. મારે સંગીત શીખવું હતું અને મને આ સિરિયલની ઑફર મળી. આ સિરિયલમાં ઝરીના મારી નાની બહેનનું પાત્ર ભજવશે. અમે બન્ને એક જ એરિયામાં રહીએ છીએ, પરંતુ એકબીજાને મળવાનું ક્યારેય નથી થયું. હું તેની સાથે કામ કરવાની રાહ જોઈ રહી છું.’